CELEX: 62006TN0344
Language: lt
Date: 2006-12-04 00:00:00
Title: Byla T-344/06 2006 m. gruodžio 4 d. pareikštas ieškinys byloje Total prieš Komisiją

27.1.2007   
            
            
               LT
            
            
               Europos Sąjungos oficialusis leidinys
            
            
               C 20/17
            
         2006 m. gruodžio 4 d. pareikštas ieškinys byloje Total prieš Komisiją
   
   (Byla T-344/06)
   (2007/C 20/24)
   Proceso kalba: prancūzų
   Šalys
   
      Ieškovė: Total SA (Courbevoie, Prancūzija), atstovaujama advokatų A. Gosset-Grainville, L. Godfroid ir A. Lamothe
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti, remiantis EB 230 straipsniu, 2006 m. rugsėjo 13 d. Komisijos sprendimą byloje COMP/F/38.456 tiek, kiek jo 1(m), 2(m), 3 ir 4 straipsniuose minima TOTAL SA;
            
         
               —
            
            
               nepatenkinus šio reikalavimo, panaikinti 1(m), 2(m) straipsnius ir sumažinti TOTAL SA minėtu sprendimu paskirtą baudą;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Šiuo ieškiniu ieškovė prašo panaikinti iš dalies 2006 m. rugsėjo 13 d. Komisijos sprendimą C(2006) 4090 galutinis, susijusį su EB 81 straipsnio taikymo procedūra (byla COMP/F/38.456 — Bitumas — Nyderlandai), dėl susitarimų ir bendros praktikos nustatant kelių tiesimui naudojamo bitumo pardavimo ir tiekimo bruto kainą Nyderlanduose, įtvirtinančių vienodą minimalią nuolaidą kartelyje dalyvaujančioms kelių tiesimo bendrovėms ir žemesnę maksimalią nuolaidą kitoms kelių tiesimo bendrovėms. Nepatenkinus šio reikalavimo, ji prašo panaikinti arba, bent jau, žymiai sumažinti ginčijamu sprendimu paskirtą baudą.
   Ieškinys grindžiamas penkiais pagrindais.
   Pirmiausia ieškovė teigia, kad Komisija pažeidė nuostatas, susijusias su patronuojančios bendrovės atsakomybe už jos dukterinės bendrovės veiksmus. Ji teigia, kad Komisija klaidingai ją apkaltino dukterinės bendrovės TOTAL Nederland NV ginčijamo pažeidimo padarymu ir todėl nusprendė, kad ji solidariai atsakinga už minėtus pažeidimus. Ji tvirtina, kad Komisija manydama, kad to, jog ieškovei priklauso 100 % jos dukterinės bendrovės kapitalo, pakanka nustatyti lemiamą įtaką pastarajai, padarė teisės klaidą. Ieškovė taip pat kaltina Komisiją padarius teisės klaidą, nes ji nuodugniai neišnagrinėjo aplinkybes, leidžiančias nustatyti, kurios TOTAL grupės įmonės gali būti atsakingos už nagrinėjamus veiksmus.
   Antra, ieškovė kaltina Komisiją pažeidus įrodinėjimo taisykles, nes ji neįrodė, kad ieškovė darė lemiamą įtaką jos dukterinės bendrovės TOTAL Nederland NV verslo praktikai nagrinėjamojoje rinkoje ir, todėl, kad ji neatsižvelgė į TOTAL SA jai pateiktą informaciją, kuri jai leistų nustatyti TOTAL grupėje su pažeidimu susijusią įmonę.
   Be to, ieškovė mano, kad Komisija, ginčijamame sprendime teigdama, kad ji turėjo teisę nuspręsti, kurios įmonės atsako už pažeidimą, pažeidė savavališkumo draudimo principą.
   Galiausiai ieškovė teigia, kad Komisija, tyrimo metu nepaprašiusi ieškovės pateikti informacijos, pažeidė gero administravimo principą.
   Papildomai ieškovė, pagrįsdama reikalavimą panaikinti sprendimą arba, bent jau, sumažinti ginčijamu sprendimu paskirtą baudą, nurodo du pagrindus. Ji mano, kad Komisija pažeidė baudų nustatymo taisykles. Ji tvirtina, kad jei dėl pažeidimo būtų kaltinama TOTAL SA, tuomet Komisijos pasirinkta data nustatyti ieškovės dalyvavimo darant pažeidimą pradžią nėra tinkama, ir Komisija šiuo klausimu savo sprendimą nepakankamai pagrindė. Be to, ieškovė tvirtina, kad Komisija, taikydama 1,5 daugiklį, remiantis pasauline TOTAL grupės apyvarta nagrinėjamu laikotarpiu, nepateikusi jokio kaltinimo ieškovei dėl minėto laikotarpio, nesilaikė proporcingumo principo.